Strani turisti spašavaju Washington
Turistički poslenici Washingtona očekuju da će ostatak ove godine biti dobar
Ukupan broj domaćih turista u Washingtonu opao je za nešto manje od 5 procenata. Ali međunarodni turisti i dalje podižu optimizam turističkih radnika u Washingtonu. Turistički djelatnici u Washingtonu kažu da je usporavanje privrede mnoge Amerikance nagnalo da smanje ili sasvim otkažu svoje planove za ljetni odmor. Ali, broj posjetilaca u američkoj prestonici ipak raste. Povećan broj noćenja u Washingtonu pripisuje se stranim turistima, koji su nadoknadili pad u broju domaćih turista. Elliott Ferguson je predsjednik zvanične gradske turističke agencije Destination DC: Ferguson dodaje da je popunjenost hotela u junu ostala ista - oko 76 odsto. Najnoviji podaci pokazuju da je prošle godine Washington posjetilo milion i 400 hiljada stranaca, 9 odsto više nego prethodne godine, što znači da je američka prestonica bila jedna od najpopularnijih destinacija za strance. Raquel Soares je doputovala iz Brazila: Predsjednik kompanije za turistički margeting, Capital Region USA, Matt Gaffney, kaže da je broj turista iz Brazila porastao za 29 procenata: Washington sve češće posjećuju i turisti iz drugih zemalja, poput Britanije, Njemačke, Australije, Kine i Francuske. Kineskinja Wen Yang došla je sa svojom porodicom: Turistički poslenici kažu da su strani turisti u Washingtonu nadoknadili pad u broju posjeta samih Amerikanaca, koji su zbog ekonomskih prilika smanjili putovanja. Analitičari dodaju da stranci takođe troše više novca nego domaći turisti, sa prosječno sedam noćenja. Pored hrane i smještaja stranci troše prosječno dvije hiljade dolara. Međunarodno tržište i dalje raste najbrže. To je jedan od najmanjih segmenata ali je veoma važan iz strogo ekonomske perspektive. Oni troše više, borave duže, a njihova valuta je sada mnogo vrednija od dolara. Snimljen je i poseban video kao dio nastojanja kompanije Destination DC da privuče strane turiste prikazivanjem atrakcija, kao što su spomenici, besplatni muzeji i godišnje manifstacije, poput Festivala trešnjevog cvijeta ili Međunarodnog kulturnog festivala. Grad je takođe lansirao nekoliko internet stranica namijenjenih stranim turistima. Turistički poslenici Washingtona očekuju da će ostatak ove godine biti isto tako dobar kao i prošla godina, sa velikim brojem stranih turista u njihovom gradu.